બાયબૅક સ્કીમ્સમાં ડેવલપર ખરીદી કરનારાને પ્રૉપર્ટીની કિંમત ચોક્કસ સમયગાળામાં અમુક પ્રમાણમાં વધવાની ખાતરી આપે છે. એટલા વખત માટે પ્રૉપર્ટી લૉક-ઇન રહે છે. એ સમયગાળો પૂરો થયા પછી ખરીદનાર વ્યકત ઇચ્છે તો એ પ્રૉપર્ટી રાખી શકે અથવા ખરીદી કરતી વેળા નિર્ધારિત કિંમતે ડેવલપરને પાછી વેચી શકે. આ બાયબૅક સ્કીમ્સ ઇન્વેસ્ટરો માટે ઘણી અનુકૂળ છે, કારણ કે તેમનો ઉદ્દેશ રિયલ એસ્ટેટ દ્વારા પ્રૉફિટ કમાવાનો જ હોય છે. મોટા ભાગના કિસ્સામાં આવા ગ્રાહકોનું પોતાનું ઘર તો હોય જ છે.આવી બાયબૅક સ્કીમ્સ જ્યાં રિયલ એસ્ટેટ માર્કેટ સ્થગિત હાલતમાં હોય ત્યાં વધારે થાય છે. એ ક્ષેત્રોમાં હાલના અથવા નવા પ્રોજેક્ટ્સ માટે ફન્ડ્સ મેળવવા માટે આવી સ્કીમ્સ વધારે ચાલે છે. જોકે બાયબૅક સ્કીમ્સ સાથે અમુક પ્રમાણમાં જોખમ પણ જોડાયેલું રહે છે.